Source: https://www.riigiteataja.ee/akt/103052013006
Timestamp: 2019-10-15 16:34:46+00:00
Document Index: 5021476

Matched Legal Cases: ['§ 1', '§ 14', '§ 15', '§ 17', '§ 18', '§ 20', '§ 58', '§ 59', '§ 60', '§ 1', '§ 5', '§ 2', '§ 4', '§ 3', '§ 4']

RT I, 03.05.2013, 6
Vastu võetud 29.04.2013 nr 36
Määrus kehtestatakse Euroopa Liidu ühise põllumajanduspoliitika rakendamise seaduse § 1 lõike 3, § 14 lõike 21, § 15 lõike 2, § 17 lõike 4, § 18 lõigete 3 ja 4, § 20 lõike 2, § 58 lõike 5, § 59 lõigete 5 ja 6 ning § 60 lõike 4, nõukogu määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, 31.01.2009, lk 16–99), artiklite 122, 132 ja 133a, komisjoni määruse (EÜ) nr 1974/2006, milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad (ELT L 368, 23.12.2006, lk 15–73), artikli 27 lõigete 11 ja 12, artikli 44 ja artikli 45 lõigete 1–3 ning komisjoni määruse (EL) nr 65/2011, millega kehtestatakse nõukogu määruse (EÜ) nr 1698/2005 rakendamise üksikasjalikud eeskirjad seoses kontrollimenetluse rakendamisega ning nõuetele vastavusega maaelu arengu toetusmeetmete osas (ELT L 25, 28.01.2011, lk 8–23), artikli 3 lõike 1 ja artikli 18 alusel ning kooskõlas nõukogu määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, 21.10.2005, lk 1–40) artikli 18 lõike 4 alusel heaks kiidetud „Eesti maaelu arengukavaga 2007–2013” (edaspidi arengukava).
§ 1. Põllumajandusministri 21. aprilli 2010. a määruse nr 46 „Keskkonnasõbraliku majandamise toetuse saamise nõuded, toetuse taotlemise ja taotluse menetlemise täpsem kord” § 5 lõike 1 punkt 3 sõnastatakse järgmiselt:
„3) taotleja, kes taotleb toetust nitraaditundlikul alal asuva põllumajandusmaa kohta, esitab Põllumajanduse Registrite ja Informatsiooni Ametile (edaspidi PRIA) igal kohustuseaastal ajavahemikul 2.–21. maini põllumajandusministri 21. veebruari 2013. a määruse nr 10 „Ühtse pindalatoetuse, põllumajanduskultuuri ja heinaseemne üleminekutoetuse saamise nõuded ning toetuse taotlemise ja taotluse menetlemise kord ning toetusõiguse üleandmisest teavitamise kord” lisas 1 toodud vormi kohase taotluse lisas esitatud põldude loetelu, millel on märgitud andmed kogu põllumajandusmaa kohta, mida taotlejal on õigus kasutada, sealhulgas andmed püsirohumaa ja kasvatatavate põllumajanduskultuuride kohta;”.
§ 2. Põllumajandusministri 11. märtsi 2010. a määruse nr 26 „Natura 2000 alal asuva erametsamaa kohta antava toetuse saamise nõuded, toetuse taotlemise ja taotluse menetlemise täpsem kord” § 4 lõike 2 sissejuhatavas tekstis asendatakse tekstiosa „ühtset pindalatoetust ja täiendavat otsetoetust” tekstiosaga „ühtset pindalatoetust, täiendavat otsetoetust ja üleminekutoetust”.
§ 3. Põllumajandusministri 8. märtsi 2010. a määrust nr 19 „Poolloodusliku koosluse hooldamise toetuse saamise nõuded, toetuse taotlemise ja taotluse menetlemise täpsem kord aastateks 2007–2013” muudetakse järgmiselt:
1) paragrahvi 6 lõike 3 sissejuhatavas tekstis asendatakse tekstiosa „ühtset pindalatoetust ja täiendavat otsetoetust” tekstiosaga „ühtset pindalatoetust, täiendavat otsetoetust ja üleminekutoetust”;
3) määruse lisa 3 kehtestatakse uues sõnastuses (lisatud).
§ 4. Põllumajandusministri 21. veebruari 2013. a määruse nr 10 „Ühtse pindalatoetuse, põllumajanduskultuuri ja heinaseemne üleminekutoetuse saamise nõuded ning toetuse taotlemise ja taotluse menetlemise kord ning toetusõiguse üleandmisest teavitamise kord” lisa 1 kehtestatakse uues sõnastuses (lisatud).
Lisa 1 Kinnitus põllumajandusliku keskkonnatoetuse kohustuse võtmise kohta ja kohustuse pikendamise kohta
Lisa 2 Ühtse pindalatoetuse taotlus